Aerfort Bhaile Átha Cliath

Is é Aerfort Bhaile Átha Cliath an t-aerfort is mó in Éirinn. Tá ÚABÁC i bhfeighil ar an aerfort.  

Tá Aerfort Bhaile Átha Cliath suite 10km ó thuaidh ó Chathair Bhaile Átha Cliath i mBaile Chóilín, Fine Gall, agus 71m os cionn leibhéal na farraige. 

I 2018, chuaigh níos mó ná 31.5 milliún paisinéirí tríd an aerfort, rud a fhágann gurb é an 13ú haerfort is gnóthaí san Eoraip. Is é Aerfort Baile Átha Cliath an ceanncheathrú le Aer Lingus, Ryanair, ASL Éireannach, agus CityJet.  
clé|mion|220x220px|1940: Osclaíodh an tAerfort
mion|clé|Aer Lingus DC-3, c. 1950|alt=|220x220px
mion|clé|Aerfort Bhaile Átha Cliath; osclaíodh Críochfort 2 in 2010|220x220px
clé|mion|Airbus A320 de chuid Aer Lingus ag tuirlingt san aerfort|220x220px
mion|clé|Airbus A320 de chuid Aer Lingus|220x220px
mion|clé|Eitleáin Boeing 737-800 de chuid Ryanair|220x220px

 Eagraíocht 
Is é Aerfort Bhaile Átha Cliath an t-aerfort is mó in Éirinn agus an 13ú aerfort is gnóthaí san Eoraip. In 2024, d'úsáid breis is 34.6 milliún paisinéir an t-aerfort, rud a rinne é an bhliain is gnóthaí riamh san aerfort. Tá dhá chríochfort phaisinéirí ag an aerfort:

 Críochfort 1: Príomhchríochfort d'eitiltí gearr-achair agus eitiltí ar chostas íseal (mar sh. Ryanair)
 Críochfort 2: Osclaíodh in 2010 é, agus freastalaíonn sé ar Aer Lingus agus eitiltí fad-achair go háirithe.

Tá rúidbhealach thuaidh ag an aerfort freisin, a osclaíodh in 2022 tar éis infheistíocht de €320 milliún. In 2024 Rinne 34.6 milliún paisinéir taisteal trí Aerfort Bhaile Átha Cliath

 Stair 

 1939: Thosaigh breathnadóireachtaí sionoptacha ag Aerfort Bhaile Átha Cliath.
 19 Eanáir 1940: D'oscail go hoifigiúil Aerfort Bhaile Átha Cliath ag 9:00am. Rinneadh an chéad eitilt tráchtála don chéad uair riamh  ó Aerfort Bhaile Átha Cliath go Learpholl (Aer Lingus Lockheed 14). 
 1941: D'oscail an Teirminéil nua, ar a dtugtar anois an OCTB (Old Central Terminal Building nó an Sean-Lároifig Theirminéil). Is foirgneamh liostaithe é seo. Ba é Desmond Fitzgerald, deartháir an Iar-Thaoisigh Garret Fitzgerald, a dhear é.
 1942 Bhog an Oifig Meitéareolaíochta óna sheancheathrú, áit a raibh aonad ospidéil de chuid an RAF le linn an Chéad Chogaidh Dhomhanda, go dtí Lároifig an Teirminéil nua.  Tá an Oifig Meitéareolaíochta ann go fóill.
 1943: Faoi dheireadh 1943, bhí an oifig réamhaisnéise ag Aerfort Bhaile Átha Cliath ag soláthar seirbhíse le heitiltí thras-chainéil agus bhain sé an freagracht as na seirbhíse don Aerchór agus d’Óglaigh na hÉireann ó Fhaing (Foynes). 
19 Samhain 2010. D'oscail an dara críochfort. D'oscail an taoiseach, Brian Cowen, é.
24 Lúnasa 2022: Osclaíodh rúidbhealach nua ar taobh thuaidh an aerfoirt. Athraíodh ainm an rúidbhealaigh 10/28 go 10R/28L agus tugadh an t-ainm 10L/28R ar an gceann nua. Tá fad 3,100 méadar ar an rúidbhealach seo, níos faide ná na cinn eile.

 Conspóidí 
Sna 1990idí, moladh tríú críochfort a thógáil ag an aerfort. Sa bhliain 2024, bhí an t-Údarás ag feitheamh ar bhreith ón gComhairle Contae faoin bplean a bhí curtha isteach acu.

Le taobh an aerfoirt tá an talamh atá beartaithe don bhonneagar ar an margadh gan díol le fada. Thairg Údarás an Aerfoirt €75 milliún ar an suíomh 260 acra sa bhliain 2023, ach bhí na húinéirí - muintir McEvaddy - ag lorg a thrí oiread.
Bhí plean leis an gcríochfort a thógáil curtha faoi bhráid Chomhairle Chontae Fhine Gall in 2024 ag Des agus Ulick McEvaddy. Ach tá an t-Údarás ag díriú ar a bplean féin.

 Aerlínte agus cinn scríbe 
Is féidir eitilt ó Bhaile Átha Cliath chuig an chuid is mó de phríomhaerfoirt na hEorpa, chomh maith le príomhaerfoirt Mheiriceá Thuaidh agus an Mheánoirthir.
 Féach freisin 

 ÚABÁC

Tagairtí

Catagóir:Foirgnimh agus struchtúir i mBaile Átha Cliath
Catagóir:Iompar i mBaile Átha Cliath
Catagóir:Aerfoirt i bPoblacht na hÉireann
Catagóir:Aerfort Bhaile Átha Cliath
Catagóir:ÚABÁC